Losjementsbygningen (Fredriksten)

Losjementsbygningen også kjent som Kommandantboligens uthus eller Logementsbygningen på Fredriksten festning i Halden er en bygning som sannsynligvis ble oppført samtidig som Den gamle kommandantbolig i 1754, deretter ble den påbygd en etasje i 1831 i forbindelse med gjenoppbyggingen etter den store brannen 18. juni 1826. Bygningen ble som resten av festningen administrativt fredet i 1928. 

Beskrivelse
miniatyr|venstre|Losjementsbygningen fungerer i dag som restaurant
Losjementsbygningen ligger midtveis ned i gata i hovedfestningen, også kjent som Citadellet. Bygningen ligger rett overfor Den gamle kommandantbolig. Den ble sannsynligvis oppført samtidig med kommandantboligen og fungerte som uthus til kommandantboligen fram til brannen i 1826. I forbindelse med gjenoppbyggingen etter brannen som ble ledet av B.N. Garben fikk bygingen en ekstra etasje. Den er bygd med grovpusset gråsteinsmur i 1. etasje og pusset teglstein i 2. etasje. Innvendig er veggene panelt. Taket er valmet og dekket med enkeltkrum teglsten.

Bruk
miniatyr|right|Losjementsbygningen nedenfra, i bakgrunnen Nordre kurtine
Bygningen var i bruk som marketenteri for slavene, og hadde seks rom og 4 jernover i 1842. I 1862 hadde den fremdeles seks rom, bl.a. to kjøkken og fungerte som bolig for festningens oppsynsmann, lager og til bryggerhus for kasernens vask. Fra 2004 har bygningen blitt brukt som serveringssted.https://www.curtisen.no/?page_id=172 Vertshuset Curtisen - Historie Besøkt 24. mars 2021

 Referanser 

 Litteratur 

 Eksterne lenker 

Kategori:Byggverk i Halden
Kategori:Fredriksten festning
Kategori:Balthazar Nicolai Garben